Þrír leikvangar eru inni í myndinni í umræðum um nýjan þjóðarleikvang. Fyrir innanhússíþróttir, knattspyrnu og frjálsar íþróttir. Höfuðborgin er fyrsti kostur en önnur sveitarfélög koma til greina.
Íþróttahreyfingin hefur lagt áherslu á að fyrsti valkostur fyrir þjóðarleikvang verði í Reykjavík. Því hafa fulltrúar ríkisstjórnarinnar verið í viðræðum við Reykjavíkurborg til að ná utan um verkefnið í sameiningu að sögn Ásmundar Einars Daðasonar mennta- og barnamálaráðherra
Þetta er auðvitað mikil fjárfesting. Það þarf að ræða kostnaðarskiptingu. Hvað menn sjá fyrir sér að nýta þessi mannvirki af beggja hálfu bæði gagnvart afreksíþróttunum sem er ríkið, sveitarfélögin gagnvart öðrum þáttum Þetta samtal hefur verið í gangi vonandi er að komast lending í það.
það liggur fyrir að við ætlum okkur í þetta verkefni og við ætlum okkur í þjóðarleikvangaverkefnin
Gangi samningar við Reykjavíkurborg ekki eru aðrir valkostir að mati Ásmundar Einars. Fleiri sveitarfélög hafi líst áhuga á verkefninu.
Það eru fjölmörg sveitarfélög sem hafa sýnt þessu áhuga en ég hef enga ástæðu til að ætla að við getum ekki náð saman við Reykjavíkurborg fyrr en að búið er að láta reyna algjörlega á það.
Ég hefði séð fyrir mér að við gætum farið ansi langt með innihöll á kjörtímabilinu. Þjóðarleikvangurinn er svona stærra verkefni en öll þessi verkefni ætlum við okkur að koma af stað á kjörtímabilinu.
